वैसे भी चेकिंग अभियान अचानक होता है, जिसमें किसी को खबर नहीं होती, पर माथुर साहब तो प्रचार-प्रसार की पूरी व्‍यवस्‍था करके निकले. वो भी अपने खास दोस्‍तों के साथ, अगर इतना ही चेकिंग करनी थी तो जिले में तमाम अखबारों के पत्रकार हैं उनको भी नेवता बंटवा दिया होता, सारे लोग जय-जयकार करते, पर साहब ने तीन लोगों पर ही विश्‍वास जताया ताकि अगर कोई पोल खुले तो छीछालेदर न हो. साहब ने जांच किया, किसी को फटकारा तो किसी को दुलार किया. ये खबर अगर एक अखबार में छपी होती या बिना फोटो की प्रकाशित होती तो लोग एक बारगी मान भी लेते कि पत्रकार भाई मुस्‍तैद थे और साहब की चेकिंग अभियान के बारे में जान लिया. साहब की भी जय जयकार होती. पर ड्रामा तो ड्रामा ही होता है. उसको खुलते देर नहीं लगती. इस मामले में भी ऐसा ही हुआ है.